Volodymyr Zelensky

Volodymyr Oleksandrovytx Zelensky (; Kryvyi Rih, 1978ko urtarrilaren 25a), Ukrainako egungo presidentea da. Politikan sartu aurretik, komikoa, aktorea, gidoilaria, zinema ekoizlea eta zuzendaria izan zen.

Bere karrera politikoaren aurretik, zuzenbidean lizentziatu zen eta ekoiztetxe bat sortu zuen, Kvartal 95, filmak, marrazki bizidunak eta telebistako komedia-saioak ekoizten dituena. Kvartal 95ek Herriaren zerbitzaria izeneko telesaila sortu zuen, non Zelenskyk Ukrainako presidentearen papera bete zuen. Telesaila 2015etik 2019ra aireratu zuten. 2018ko martxoan Kvartal 95 enpresako langileek telebistako programaren izen bera duen alderdi politikoa sortu zuten.

2018ko abenduaren 31ko gauean Ukrainako 2019ko hauteskunde presidentzialetarako hautagaitzaren berri eman zuen, Petro Poroxenko presidenteak Urteberri bezperan 1+1 telebista-katean emandako urte amaierako hitzaldia zapuztuz. Zelenskyk bere hautagaitza iragarri baino sei hilabete lehenago, hautagai nagusietako bat zen hauteskundeetarako iritzi-inkestetan. Zelenskyk botoen % 73.22rekin irabazi zituen hauteskundeak bigarren txandan, Petro Poroxenko titularrari irabaziz.

Biografia 
1978ko urtarrilaren 25ean Kryvyi Rih hirian (orduko Ukrainako SES) jaioa, gurasoak judu (nahiz eta aitaren aldeko aitona ukrainar etnikoa izan) errusierazko hiztunak zituen. Bere aita, Oleksandr Zelensky, Kryvyi Rihko Ekonomia Institutuan zibernetika eta hardware informatikoko sail akademiko bat zuzentzen duen irakaslea da, eta bere ama Rimma Zelenskak ingeniari gisa lan egiten zuen. Lehen hezkuntza hasi aurretik, lau urtez bizi izan zen Mongolian, Erdenet hirian, aitak bertan lan egiten baitzuen. Zelensky zuzenbidean lizentziatu zen Kryvyi Rihko Ekonomia Institutuan, baina ez du lan profesionalik egin lege arloan.

Filmografia hautatua

Zinema

Telebista

Erreferentziak

Kanpo estekak 

Ukrainako presidenteak
Ukrainako aktoreak
Ukrainako juduak